****

**NESALASĀMOS ROKRAKSTUS IR JĀGLĀBJ!**

**PRESES RELĪZE**

**Par projekta “Rokraksta glābējzvans” uzsākšanu**

Vidzeme, 02.01.2025.

2025.gada janvārī Talantu pilsēta Vidzemē uzsāk realizēt projektu “Rokraksta glābējzvans”. Projekts norisināsies līdz 31.oktobrim.

Projekta mērķis ir stiprināt biedrības Talantu pilsēta kapacitāti, piesaistīt jaunus biedrus un brīvprātīgos - rokraksta vēstnešus, celt viņu profesionālo kvalifikāciju un sagatavot 36 glītrakstīšanas pasniedzējus Vidzemē.

Dalībniekiem būs iespēja gūt motivāciju kā palīdzēt izkopt un veidot bērnu rokrakstus salasāmāku. Projekta ietvaros glītrakstīšanas vēstneši saņems un papildinās ne vien teorētiskās zināšanas par to, kā veidojas glīts rokraksts, bet arī gūs praktisku pieredzi piedaloties pilsētu svētkos, kur tiks piedāvāta aktīva un radoša darbošanās, visiem būs iepsēja piedalīties glītrakstīšanas konkursā.

Vērsīsimies arī ar aicinājumu pie Vidzemes pašvaldībām un izglītības iestādēm, lai ieviestu "Rokraksta glābējzvans" ideju tālāku pārnesi darbā ar bērniem - skolās, pirmsskolās, interešu izglītības norises vietās. Oktobra beigās noslēdzot projektu glītrakstīšanas vēstnešiem būs motivējošs pasākums.

Biedrība Kultūras un izglītības studija “Talantu pilsēta” ir organizācija, kas darbojas Vidzemes pusē un piedāvā tās biedriem, kā arī interesentiem piedalīties dažādos radošos un aizraujošos projektos gan vietējā, gan starptautiskā mērogā. Biedrības galvenie darbības virzieni ir izglītība un kultūra. Biedrība realizē neformālās izglītības pieeju, radošus kursus un aktivitātes pieaugušo izglītotājiem (pedagogiem u.c.), kā biedrības mērķa grupa ir arī bērni, jaunieši un seniori, kas iesaistās dažādos projektos. Biedrība specializējās valodu jomā (latviešu, angļu valoda), savukārt kultūras jomā ir eksperti kaligrāfijas un glītrakstīšanas jomā, kur tiek piedāvāti kursi, meistarklases, kvalifikācijas celšanas apmācības, glītrakstīšanas nodarbības ar Burtnieku, PDF materiāli, kaligrāfijas komplekti un grāmatas. Talantu pilsētas moto:**Vieta, kur talanti satiekas!**

Informāciju sagatavoja Kultūras un izglītības studija Talantu pilsēta valdes locekle, “Rokraksta glābējzvans” projekta vadītāja Laura Graudiņa. Tālr. 268198616, epasts: laura@talantupilseta.lv Par preses relīzes saturu atbild biedrība Kultūras un izglītības studija “Talantu pilsēta”. [www.talantupilseta.lv](http://www.talantupilseta.lv)



Pasākumu finansiāli atbalsta Sabiedrības integrācijas fonds no Latvijas valsts budžeta līdzekļiem.